આ અંગે વિસ્તૃત અહેવાલ અનુસાર જૂનાગઢના જાગૃત નાગરિક અને ઉદ્યોગપતિ તુષારભાઈ સોજીત્રા દ્વારા વર્ષ ૨૦૧૭ ૧૮ દરમિયાન જૂનાગઢ મહાનગરપાલિકામાં આચરાયેલ ગૌશાળા કૌભાંડમાં સત્તાધીશોએ સત્તાનો દુરુપયોગ કરી ખોટા કાગડો તેમજ ખોટા બિલો ઉભા કરી કૌભાંડ આચર્યુ હોવાના આક્ષેપ સાથે  ગુન્હો નોંધાવા સેશન્સ કોર્ટમાં અરજી દાખલ કરાતા  આ  બાબતે નામદાર કોર્ટ આગામી તારીખ ૧૫ નવેમ્બર ના અરજદારને કોર્ટમાં પુરાવાઓ રજૂ કરવા હુકમ કરતા સમગ્ર મહાનગરપાલિકા બેડામાં તેમજ સ્થાનિક રાજકારણમાં ખળભળાટ મચી જવા પામ્યો છે